ananddey/assamese-wiki-corpus huggingface dataset:
পুংগী

পুংগী বা বীন

বৰ্ণনা

পুংগী এবিধ ভাৰতীয় লোকবাদ্য। সাধাৰণতে পাকিস্তানৰ সিন্ধ আৰু পাকিস্তান আৰু ভাৰতৰ ৰাজস্থানত ফেঁটী সাপৰ নাচ বা খেল দেখুৱা লোকসকলে বজায়। বাদ্যবিধ দুডাল পাতল বাঁহৰ নলীৰে সংলগ্ন শুকান লাওৰ খোলাৰ পৰা তৈয়াৰ কৰা হয়। ই এটা দ্বৈত-ৰিডযুক্ত বাদ্য। পুংগী থৰ মৰুভূমিত যোগীয়ে বজায়।

ধৰ্মীয় অনুশীলনৰ অংশ হিচাপে পুংগীৰ শব্দয়ে সাপৰ লগতে মানুহকো অৰ্ধসচেতন অৱস্থাত প্ৰৱেশ কৰাই দিয়ে বুলি বিশ্বাস কৰা হয়। এই বাদ্যবিধ বিশেষকৈ সাপৰ খেল দেখাই জীৱিকা অৰ্জন কৰা সকলে বজায়। ভাৰতৰ তৰাই আৰু নেপালত নৃত্য কৰিবলৈ আৰু সাপ জাগ্ৰত কৰিবলৈ বাদ্যবিধ ব্যৱহাৰ কৰা হয়। উচ্চ আৰু নিম্ন সুৰত নিৰন্তৰ কম শব্দৰ গুণগুণ ইয়াৰ মূল বৈশিষ্ট্য।

পুংগী ভাৰতীয় লোক সংস্কৃতিত এক গুৰুত্বপূৰ্ণ বাদ্য আৰু ভাৰতৰ বিভিন্ন প্ৰান্তত বিভিন্ন নামৰ দ্বাৰা জনা যায়। উত্তৰ ভাৰতত ইয়াক তুম্বি, মুৰলী আৰু বংশী বুলিও কোৱা হয় আৰু দক্ষিণত ইয়াক মাগুদি, মাদুদি, পুংগি, আৰু পাম্বাটিকুঝাল বুলি কোৱা হয়। ইয়াৰ লগত কেইবাটাও লোকপ্ৰবাদ জড়িত হৈ আছে।

নিৰ্মাণ

পুংগীৰ গা কঠিন নাৰিকলৰ আৱৰণৰ পৰা নিৰ্মাণ কৰা হয়। ইয়াৰ সৈতে বাঁহৰ টুকুৰা যোগ দিয়া হয়। ইয়াৰ মূল দুটা উপাদান। প্ৰথমটো লাউৰ পৰা নিৰ্মাণ কৰা এটা ফোঁপোলা পাত্ৰ আনটো হৈছে দুডাল নলিকা। নলিকা দুটাত বাঁহীৰ ফুটা থাকে। এনে ফুটাৰ সংখ্যা এটাত আঠৰ পৰা নটা আৰু আনটোত এটা।

বাদক গৰাকীয়ে বাদ্যটোৰ ওপৰৰ মুখৰ অংশৰ মাজেৰে ফু মাৰি বজায়। এডাল নলিকাৰ পৰা গুণ গুণ শব্দ ওলায় আৰু আনডালে সুৰ সৃষ্টি কৰে। সুৰ প্ৰস্তুত কৰা নলিকা সাতটা ফুটা আৰু এটা অষ্টকৰ পৰিসৰ আছে। গুণ গুণ শব্দ কৰা নলিকাত কেৱল এটা ফুটা থাকে। পৰম্পৰাগতভাৱে দুয়োটা শব্দ একেলগে বৃত্তাকাৰ উশাহ ব্যৱহাৰ কৰি এক ছন্দবদ্ধ প্ৰভাৱ সৃষ্টি কৰিবলৈ বজোৱা হয়।

পুংগী সাধাৰণতে এককভাৱে বজোৱা হয়, কিয়নো ইয়াক আন বাদ্যৰ সৈতে বজোৱা কঠিন।

সাপৰ খেলৰ ওপৰত নিষেধাজ্ঞা

পুংগী মূলত সাপৰ খেল দেখাওঁতে ৰাইজক মনোৰঞ্জন কৰিবলৈ ব্যৱহাৰ কৰা হৈছিল। অৱশ্যে অৱশেষত এই প্ৰথাটো ১৯৯১ চনত সমগ্ৰ দেশত বন্যপ্ৰাণী সুৰক্ষা আইন, ১৯৭২ৰ অধীনত নিষিদ্ধ কৰা হয়।

তথ্য উৎস

শ্ৰেণী:বাদ্যযন্ত্ৰ
এছিয়ান ইউনিভাৰ্চিটি ফৰ উইমেন

এছিয়ান ইউনিভাৰ্চিটি ফৰ উইমেন (AUW) বাংলাদেশৰ চিটাগঙত অৱস্থিত এখন স্বতন্ত্ৰ, আন্তঃৰাষ্ট্ৰীয় বিশ্ববিদ্যালয়। AUW এ ছাত্ৰ-ছাত্ৰীক কেৱল মেধাৰ ভিত্তিতহে নামভৰ্তি কৰে, তেওঁলোকৰ পৰিয়ালৰ আয়ৰ স্তৰ যিয়েই নহওক কিয়। ২০২৩ চনত এ ইউ ডব্লিউৰ ৮৫% ছাত্ৰই বৃত্তিৰ সহায়ত আছিল আৰু বহুতেই পৰিয়ালৰ ভিতৰতে প্ৰথম বিশ্ববিদ্যালয়ত অধ্যয়ন কৰিছিল। AUW এ এক্সেছ একাডেমী আৰু পাথৱেজ ফৰ প্ৰমিজ নামৰ দুটা প্ৰি-কলেজিয়েট ব্ৰীজ প্ৰগ্ৰেম আগবঢ়ায়, লগতে উদাৰ কলা আৰু বিজ্ঞানৰ ওপৰত ভিত্তি কৰি তিনিবছৰীয়া স্নাতক কাৰ্যসূচীও আগবঢ়ায়। ২০২৫ চনৰ হিচাপত সমগ্ৰ এছিয়া আৰু মধ্যপ্ৰাচ্যৰ ৩৫টাতকৈও অধিক জনগোষ্ঠীৰপৰা প্ৰায় ১৭০০ ছাত্ৰ-ছাত্ৰীয়ে নামভৰ্তি কৰিছে এ ইউ ডব্লিউত।

ইতিহাস

২০০৮ চনত ইয়াৰ উদ্বোধনী শ্ৰেণীত প্ৰৱেশৰ বহু আগতেই এ ইউ ডব্লিউৰ কাহিনী আৰম্ভ হৈছিল। বিশ্ববিদ্যালয়খনৰ ধাৰণাটো বিশ্ব বেংক/ৰাষ্ট্ৰসংঘৰ উচ্চ শিক্ষা আৰু সমাজৰ টাস্ক ফ'ৰ্চৰপৰাই গঢ় লৈ উঠিছিল। ২০০০ চনত কমল আহমদ, হাৰ্ভাৰ্ড বিশ্ববিদ্যালয়ৰ ডীন হেনৰী ৰ’ছ’ভস্কি আৰু বিশ্ব বেংকৰ প্ৰাক্তন পৰিচালন সঞ্চালক মাম্পেলা ৰামফেলেকে ধৰি টাস্ক ফ’ৰ্চে নিজৰ তথ্যসমূহ "উন্নয়নশীল দেশসমূহত উচ্চ শিক্ষা: বিপদ আৰু প্ৰতিশ্ৰুতি" শীৰ্ষক প্ৰতিৱেদনত প্ৰকাশ কৰে, য'ত এই সিদ্ধান্তত উপনীত হয় যে উন্নয়নশীল দেশসমূহে তেওঁলোকৰ উচ্চ শিক্ষানুষ্ঠানসমূহৰ মানদণ্ড উন্নত কৰিব লাগিব, শাসন আৰু শিক্ষাবিজ্ঞানত আজিৰ ক্ৰমান্বয়ে বিশ্বায়িত হৈ অহা, জ্ঞানভিত্তিক অৰ্থনীতিত প্ৰতিযোগিতাত অংশগ্ৰহণ কৰে।

২০০১–২০০৪ চন

২০০৪ চনৰ জানুৱাৰী মাহত বাংলাদেশ চৰকাৰে, যাৰ বৈদেশিক মন্ত্ৰী দীপু মণি বিশ্ববিদ্যালয়খনৰ ট্ৰাষ্টী আছিল, চিট্টগঙৰ ওচৰৰ এ ইউ ডব্লিউৰ স্থায়ী চৌহদ নিৰ্মাণৰ বাবে বৃহৎ পৰিমাণৰ মাটি প্ৰদান কৰে।

২০০৫ চনৰ মে’ মাহত এ ইউ ডব্লিউ এছ এফৰ পৰিচালনা সমিতিৰদ্বাৰা এ ইউ ডব্লিউ এছৰ পাঠ্যক্ৰম, লক্ষ্য ছাত্ৰ জনসংখ্যা আৰু বহনক্ষমতাৰ প্ৰচেষ্টাৰ বাবে মূল পৰিকল্পনাসমূহ উল্লেখ কৰা হৈছিল।

২০০৫–২০০৭ চন

২০০৫ আৰু ২০০৬ চনত গোল্ডমেন চেক্স ফাউণ্ডেশ্যন আৰু বিল এণ্ড মেলিণ্ডা গেটছ ফাউণ্ডেশ্যনৰ অনুদানে ষ্টাৰ্ট-আপৰ ধন প্ৰদান কৰে যিয়ে ২০০৮ চনত এ ইউ ডব্লিউক কাৰ্যক্ষম হ’বলৈ সক্ষম কৰে। অতিৰিক্ত ধন আগবঢ়াইছিল ৰকফেলাৰ ফাউণ্ডেশ্যন, আমেৰিকাৰ বিদেশ বিভাগ আৰু আইকিয়া ফাউণ্ডেচনে, যিয়ে ১০০ জন ছাত্ৰ-ছাত্ৰীক পাঁচ বছৰৰ বাবে পৃষ্ঠপোষকতা কৰাৰ প্ৰতিশ্ৰুতি দিছিল।

২০১৭ চনৰ মে’ মাহত এ ইউ ডব্লিউৱে পঞ্চম শ্ৰেণীৰ ছাত্ৰ-ছাত্ৰীক স্নাতক ডিগ্ৰী লাভ কৰি মুঠ প্ৰাক্তন ছাত্ৰ-ছাত্ৰীৰ সংখ্যা ৫২৫ জনতকৈ অধিক হ’ল।

২০১৯ চনত

২০১৯ চনলৈকে এ ইউ ডব্লিউৱে ৮০০ৰো অধিক ছাত্ৰ-ছাত্ৰীক স্নাতক ডিগ্ৰী লাভ কৰিছে। বৰ্তমানৰ ছাত্ৰ সংগঠনটোক আফগানিস্তান, বাংলাদেশ, ভূটান, কম্বোডিয়া, চীন, ভাৰত, ইণ্ডোনেছিয়া, লাও পিডিআৰ, মালয়েছিয়া, ম্যানমাৰ, নেপাল, পাকিস্তান, পেলেষ্টাইন, চেনেগাল, শ্ৰীলংকা, ছিৰিয়া, টিমৰ লেষ্টে, ভিয়েটনাম, আৰু য়েমেনৰপৰা প্ৰায় ৯০০ ছাত্ৰ-ছাত্ৰীয়ে প্ৰতিনিধিত্ব কৰে।

২০১৯ চনত এ ইউ ডব্লিউৱে এটা কমিউনিটি লাৰ্নিং চেণ্টাৰ গঠন কৰে য'ত এ ইউ ডব্লিউৰ ছাত্ৰ-ছাত্ৰীসকলে স্বেচ্ছাই স্থানীয় শিশুসকলক গণিত, বিজ্ঞান আৰু ইংৰাজীৰ মৌলিক পাঠ শিকাব পাৰে।

২০২১ চনত

২০২১ চনত এ ইউ ডব্লিউৱে আফগানিস্তানৰপৰা ছাত্ৰ-ছাত্ৰী নিযুক্তি আৰম্ভ কৰে। ২০২১ চনৰপৰা ২০২৪ চনৰ ভিতৰত পাঁচশ আফগান মহিলাই এ ইউ ডব্লিউত নামভৰ্তি কৰে।

২০২২ চনত

ৰুবানা হুক এ ইউ ডব্লিউৰ উপাচাৰ্য হয়।

২০২৪ চনত

২০২৪ চনত বিশ্ববিদ্যালয়খনত সোতৰখন দেশৰ ১,৩৪৫ জন ছাত্ৰ-ছাত্ৰী আছিল। ২০২৪ চনত নতুন কেম্পাছ বিল্ডিঙৰ কাম আৰম্ভ হয়

তথ্যসূত্ৰ

শ্ৰেণী:স্ত্ৰী শিক্ষাৰ প্ৰতিষ্ঠান
শ্ৰেণী:স্ত্ৰী শিক্ষা
বঙালী ভাষা আন্দোলন (বৰাক উপত্যকা)

বঙালী ভাষা আন্দোলন (বৰাক উপত্যকা) অসমীয়া ভাষাৰ সৈতে বঙালী ভাষাকো অসমৰ অন্যতম চৰকাৰী ভাষা হিচাপে স্বীকৃতি দিয়াৰ দাবীত বৰাক উপত্যকাত সংঘটিত হোৱা এটি গণ আন্দোলন। ১৯ মে' ১৯৬১-ৰ দিনা অৰ্দ্ধ সামৰিক বাহিনীৰ গুলিত ১১জন লোক নিহত হোৱা এই আন্দোলনৰ আটাইতকৈ উল্লেখযোগ্য ঘটনা।

প্ৰেক্ষাপট

২২ এপ্ৰিল ১৯৫৯-ত অসম প্ৰদেশ কংগ্ৰেছ কমিটিয়ে কাছাৰ আৰু পাহাৰীয়া জিলাকেইখন প্ৰস্তুত নোহোৱা পৰ্যন্ত বাদ দি অসমৰ বাকী অংশত অসমীয়া ভাষাক চৰকাৰী ভাষা হিচাপে স্বীকৃতি দিয়াৰ দাবীত এটা প্ৰস্তাৱ গ্ৰহণ কৰে। কিন্তু প্ৰদেশ কংগ্ৰেছ কমিটিৰ এই প্ৰস্তাৱে ৰাজ্য সকলো শ্ৰেণীকে সন্তুষ্ট কৰাত ব্যৰ্থ হ’ল। একে বছৰৰে ৯ চেপ্তেম্বৰৰ দিনটোত অসম সাহিত্য সভাই ৰাজ্যভাষা দিৱস হিচাপে পালন কৰে। ১৭ ডিচেম্বৰত ৰাজ্যপাল বিষ্ণু সহায়ে ইয়াত স্বাক্ষৰ কৰাৰ পিছত ই আইনলৈ পৰিণত হয়।

চৰকাৰী ভাষা আইন, ১৯৬০

৮টা দফা সন্নিবিষ্ট এই আইনখনৰ ৩নং দফাযোগে অসমীয়া ভাষাক ৰাজ্যখনৰ চৰকাৰী ভাষা হিচাপে স্বীকৃতি দিয়া হয়। এই দফাটোত উল্লেখ কৰা হয় যে সকলো অধ্যাদেশ, ৰাজ্যিক বিধান সভাত গৃহীত সকলো আইন, বিধান সভাত সংশোধনীৰ বাবে দাখিল কৰা সকলো বিধেয়ক, ৰাজ্য চৰকাৰে জাৰি কৰা সকলো আদেশ, প্ৰবিধান, বিধি আৰু উপবিধি, লগতে সংসদে তৈয়াৰ কৰা আইন- ৰাজপত্ৰত অসমীয়া ভাষাত প্ৰকাশ কৰা হ’ব।

গুলী চালনা কৰাৰ উপৰিও পুলিচে লাঠীচালনা কৰিছিল। পুলিচৰ আক্ৰমণৰ পৰা হাত সাৰিবলৈ বহুতো লোকে ওচৰতে থকা ৰেলৱেৰ পুখুৰীত জাপ দি সাঁতুৰি পলাবলৈ চেষ্টা কৰিছিল। তেনেকৈ পলাওতে গুৰুতৰভাবে আহত হোৱা সত্যেন দেৱ নামৰ লোক এজনৰ মৃতদেহ দুদিন পিছত ২১ মে'ৰ দিনা পুখুৰীত ওপঙি থকা অৱস্থাত উদ্ধাৰ হৈছিল।

তথ্য সংগ্ৰহ

শ্ৰেণী:স্বাধীনোত্তৰ অসম
শ্ৰেণী:অসমৰ ৰাজনীতি
শ্ৰেণী:বঙালী ভাষা
শ্ৰেণী:ভাষা আন্দোলন
দৰং মহাবিদ্যালয়

দৰং মহাবিদ্যালয় তেজপুৰ চহৰৰ উচ্চ শিক্ষাৰ অন্যতম কেন্দ্ৰস্থল। মহাবিদ্যালয়খনি ১৯৪৫ খ্ৰীষ্টাব্দত স্থাপিত কৰা হৈছিল। প্ৰতিষ্ঠাপক অধ্যক্ষ আছিল জ্যেষ্ঠ স্বাধীনতা সংগ্ৰামী কামাখ্যা প্ৰসাদ ত্ৰিপাঠী।

পাঠ্যক্ৰমসমূহ

দৰং মহাবিদ্যালয়ত নিম্নোক্ত পাঠ্যক্ৰমসমূহৰ শিক্ষা প্ৰদান কৰা হয়। মহাবিদ্যালয়খনি গুৱাহাটী বিশ্ববিদ্যালয়ৰ অধীনস্থ।
উচ্চতৰ মাধ্যমিক (কলা, বাণিজ্য আৰু বিজ্ঞান)
স্নাতক (কলা, বাণিজ্য আৰু বিজ্ঞান)
ইউ জি চি কেৰিয়াৰমুখী পাঠ্যক্ৰম

শৈক্ষিক বিভাগসমূহ

কলা

ইংৰাজী বিভাগ
অসমীয়া বিভাগ
শিক্ষা বিভাগ
অৰ্থনীতি বিভাগ
ইতিহাস বিভাগ
ৰাজনীতি বিজ্ঞান বিভাগ
দৰ্শন বিভাগ
সমাজতত্ত্ব বিভাগ
হিন্দী বিভাগ
সংস্কৃত বিভাগ
ভূগোল বিভাগ

বিজ্ঞান

উদ্ভিদ বিজ্ঞান বিভাগ
প্ৰাণী বিজ্ঞান বিভাগ
ৰসায়ন বিজ্ঞান বিভাগ
পদাৰ্থ বিজ্ঞান বিভাগ
অৰ্থনীতি বিভাগ
গণিত বিভাগ
মনোবিজ্ঞান বিভাগ
গাৰ্হস্থ্য বিভাগ
পৰিসংখ্যা বিভাগ

বাণিজ্য

হিচাপবিদ্যা
ব্যৱসায় পৰিচালনা

মহাবিদ্যালয়ৰ সুবিধাসমূহ

গ্ৰন্থাগাৰ
ছাত্ৰাবাস
ছাত্ৰীনিবাস
খেলপথাৰ

আন্তঃগাঁথনি

শৈক্ষিক ভৱন
পুথিভঁৰাল
প্ৰেক্ষাগৃহ
ছাত্ৰ আৰু ছাত্ৰীৱাস
কেণ্টিন
জিৰণি কোঠা
খোৱাপানী
ক্ৰীড়া
পাৰ্কিং
নীৰৱচ্ছিন্ন শক্তি যোগান
ছাত্ৰ একতা সভাৰ কাৰ্যালয়
প্ৰাক্তন ছাত্ৰ কাৰ্যালয়
কম্পিউটাৰ কেন্দ্ৰ
IGNOUৰ কনভাৰ্জেন্স চেণ্টাৰ
আইডিঅ'ল চেণ্টাৰ
কেৰিয়াৰ কাউন্সেলিং আৰু প্লেচমেণ্ট চেল
ইডুছাট
মহিলা অধ্যয়ন কোষ
পৰিৱেশ অধ্যয়ন কেন্দ্ৰ
BIOTECH HUB
সংৰক্ষণ অধ্যয়নৰ কেন্দ্ৰ
বৃত্তিমূলক অধ্যয়ন কেন্দ্ৰ
ECIL পাঠ্যক্ৰম কেন্দ্ৰ

স্বীকৃতি

ভাৰতীয় ৰাষ্ট্ৰীয় মূল্যায়ন আৰু স্বীকৃতি পৰিষদে (NAAC) এই প্ৰতিষ্ঠানটোক ইয়াৰ পুনৰ স্বীকৃতি (তৃতীয় চক্ৰ)ত B+ গ্ৰেড প্ৰদান কৰিছে। এই স্বীকৃতি ২০১৯ চনৰ ২৭ মাৰ্চৰ পৰা ২০২৪ চনৰ ২৮ মাৰ্চলৈ বৈধ। এই সময়ছোৱাত,প্ৰতিষ্ঠানটোৱে ৪ পইণ্টৰ স্কেলত ২.৬৮ৰ সন্মানীয় চিজিপিএ লাভ কৰিছে।

তথ্য সংগ্ৰহ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
শ্ৰেণী:তেজপুৰ‎
কালবেলা (চলচ্চিত্ৰ)

কালবেলা হ'ল গৌতম ঘোষ পৰিচালিত আৰু ২০০৯ চনত নিৰ্মিত বাংলা ভাষাৰ এখন ভাৰতীয় চলচ্চিত্ৰ। পৰমব্ৰত চট্টোপাধ্যায়, পাওলি দাম, সন্তু মুখোপাধ্যায়, সুনীল মুখোপাধ্যায়, সৌমিত্ৰ চট্টোপাধ্যায়ে এই বোলছবিখনত অভিনয় কৰিছিল। নক্সাল আন্দোলনৰ পটভূমিত সমৰেশ মজুমদাৰ ৰচিত উপন্যাস কালবেলাৰ আধাৰত এই বোলছবিখন নিৰ্মাণ কৰা হৈছিল।

অভিনয়-শিল্পীসকল

পৰমব্ৰত চট্টোপাধ্যায় - অনিমেষ মিত্ৰ
পাওলি দাম - মাধৱীলতা
সন্তু মুখোপাধ্যায় - মহিতোষ মিত্ৰ, অনিমেষৰ দেউতাক
সৌমিত্ৰ চট্টোপাধ্যায় - সৰি‍তশেখৰ মিত্ৰ, অনিমেষৰ ককাক
ৰুদ্ৰনীল ঘোষ - ত্ৰিদীৱ
ব্ৰাত্য বসু - ৰমেন
শান্তিলাল মুখাৰ্জী - সুভাষ সেন
মৌসুমী সাহা - অনিমেষৰ মাহীমাক
পাৰ্থ ব্যানাৰ্জী
আনন্দী ঘোষ - নীলা
অনিৰ্বাণ গুহ
ছন্দা চ্যাটাৰ্জী
শৰণ দত্ত

তথ্যসূত্ৰ

শ্ৰেণী:বাংলা ভাষাৰ ভাৰতীয় চলচ্চিত্ৰ
শ্ৰেণী:২০০৯ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
বখ্ট-উন-নিছা বেগম

বখ্ট-উন-নিছা বেগম(প্ৰায় ১৫৪৭ – ২ জুন ১৬০৮) এগৰাকী মোগল ৰাজকুমাৰী আৰু মোগল সম্ৰাট হুমায়ুনৰ কন্যা আছিল।

জন্ম

বখ্ট-উন-নিছা বেগমৰ জন্ম হৈছিল ১৫৪৭ চনত বদাখশানত। তেওঁৰ মাকৰ নাম মাহ চুচাক বেগম।
জন্মৰ নিশা হুমায়ুনে এটা সপোন দেখিলে, আৰু তেওঁৰ মনলৈ আহিল যে সন্তানটিৰ নাম বখট-উন-নিছা (অৰ্থ:‘মহিলাৰ মাজত সৌভাগ্যৱান’) ৰখা হ’ব। তেওঁৰ ভাই-ভনীসকলৰ ভিতৰত আছিল মিৰ্জা মহম্মদ হাকিম, ফাৰৰুখ ফাল মিৰ্জা, ছাকিনা বানু বেগম আৰু আমিনা বানু বেগম।

বিবাহ

শ্বাহ আব্দুল মা'আলি

কাবুলত মাহ চুচাক বেগমৰ শাসন কালত লাহোৰৰ কাৰাগাৰৰপৰা পলায়ন কৰা তেৰমেজৰ মহান ছয়ীদসকলৰ পৰিয়ালৰ অন্তৰ্গত শ্বাহ আবুল মা’আলি কাবুলত উপস্থিত হৈ আশ্ৰয় বিচাৰি তেওঁৰ ওচৰলৈ যায়। মাহ চুচাকে তেওঁক আদৰি লৈছিল, তেওঁৰ প্ৰতি উদাৰ আছিল আৰু তেওঁৰ কন্যা বখট-উন-নিছা বেগমৰ হাত তেওঁক দিছিল। কিন্তু অতি সোনকালেই আব্দুল মা’আলি মাহ চুচাকৰ আধিপত্য আৰু হস্তক্ষেপকাৰী পদ্ধতিত ভাগৰি পৰিল। তেওঁ নিজৰ বাবে কাবুল বিচাৰিছিল। গতিকে তেওঁ ১৫৬৪ চনত মাহ চুচাকক হত্যা কৰে। হাকিম মিৰ্জাক বদাক্সানৰ চুলেমান মিৰ্জাই উদ্ধাৰ কৰে আৰু আব্দুল মা'আলিক পৰাস্ত কৰি হত্যা কৰে আৰু মিৰ্জা হাকিমক কাবুলৰ ওপৰত নিজৰ দখল বজাই ৰাখিবলৈ সহায় কৰে।

খোৱাজা হাছান

আব্দুল মা'আলিৰ মৃত্যুৰ পাছত হাকিম মিৰ্জাই তেওঁক বদক্ষানৰ খোৱাজা হাছান নকশবন্দীৰ সৈতে বিবাহপাশত আবদ্ধ কৰে। ১৬১৯ চনত জাহাংগীৰে আকবৰৰ পুত্ৰ ৰাজকুমাৰ ডানিয়েল মিৰ্জাৰ কন্যা বুলাকী বেগমৰ সৈতে মিৰ্জা ৱালিক বিয়া কৰায়।

কাবুলৰ ৰাজ্যপালৰ পদ

বখট উন নিছা বেগমৰ ভাতৃ হাকিম মিৰ্জা কাবুলৰ গৱৰ্ণৰ আছিল। ১৫৮১ চনত তেওঁ কাবুলত বিদ্ৰোহ কৰে, আৰু বাটত পঞ্জাব আক্ৰমণ কৰি লাহোৰলৈ আগবাঢ়ি যায়। ইয়াত তেওঁক সেই সময়ত পঞ্জাৱৰ ৰাজ্যপাল মান সিঙে পৰীক্ষা কৰিছিল। আকবৰে তেওঁৰ বিৰুদ্ধে যুদ্ধ ঘোষণা কৰি নিজে কাবুললৈ গ’ল। মিৰ্জা হাকিম পাহাৰলৈ গ’ল। আকবৰে তেওঁক ক্ষমা কৰিলে, কিন্তু কাবুলৰ ৰাজ্যপালৰ পদ এতিয়া বাখত-উন-নিছা বেগমক দিয়া হ’ল। আকবৰে ভৱিষ্যতে হাকিমে অসৎ আচৰণ কৰিলে কোনো ধৰণৰ দয়া প্ৰদৰ্শন নকৰাৰ প্ৰতিশ্ৰুতিও দিয়ে। কাবুলৰপৰা আকবৰ উভতি অহাৰ পাছত হাকিমে পুৰণি পদটো পাইছিল যদিও সকলো চৰকাৰী আদেশ বখট-উন-নিছাৰ নামত জাৰি কৰা হৈছিল।

মৃত্যু

১৬০৮ চনৰ ২ জুনত অপৰিমিত সেৱন আৰু প্ৰচণ্ড জ্বৰত বখট-উন-নিছা বেগমৰ মৃত্যু হয়।

তথ্যসূত্ৰ

শ্ৰেণী:মোগল সাম্ৰাজ্য
শ্ৰেণী:ৰাজতন্ত্ৰ
শ্ৰেণী:ৰাজনৈতিক ক্ষেত্ৰত নাৰী
২৮ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯৯০ - অসমত চতুৰ্থবাৰলৈ ৰাষ্ট্ৰপতি শাসন বলবৎ। বিধানসভাত অগপৰ মুখ্যমন্ত্ৰী প্ৰফুল্ল কুমাৰ মহন্তই সংখ্যাগৰিষ্ঠ সমৰ্থন লাভ কৰা স্বত্বেও চৰকাৰক বৰ্খাস্ত কৰা হৈছিল। নিষিদ্ধ সংগঠন আলফাৰ কাৰ্যকলাপৰ বাবে আভ্যন্তৰীণ নিৰাপত্তাৰ প্ৰতি ভাবুকিৰ ফলত বৰ্খাস্ত কৰা হৈছিল। ৰাষ্ট্ৰপতিৰ শাসনকালত, আলফা উগ্ৰপন্থীসকলক উচ্ছেদ কৰিবলৈ অপাৰেচন বজৰং আৰম্ভ কৰা হৈছিল। এই ৰাষ্ট্ৰপতি শাসন ৩ জুন ১৯৯০লৈ ২১৪ দিনৰ বাবে অসমত বলবৎ আছিল।

২০২২ - ১৯ নৱেম্বৰ ২০২২ত প্ৰধানমন্ত্ৰী নৰেন্দ্ৰ মোদীয়ে উদ্বোধন কৰা অৰুণাচল প্ৰদেশৰ হোলেঙীস্থিত ড'নি পল' বিমানবন্দৰ পৰা প্ৰথমখন বিমানৰ ফ্লেগ অব্ কৰা হয় । কেন্দ্ৰীয় অসামৰিক বিমান পৰিবহন মন্ত্ৰী জ্যোতিৰাদিত্য সিন্ধিয়াই ফ্লেগ অব্ কৰা এই বিমানখন ক'লকাতা হৈ মুম্বাইলৈ ৰাওনা হয়। উল্লেখযোগ্য যে অৰুণাচল প্ৰদেশৰ এই বিমান বন্দৰ ৰাজ্যখনৰ প্ৰথমটো অসামৰিক বিমানবন্দৰ।

জন্ম

১৮২০ - ফ্ৰিড্ৰিচ এংগেল্‌ছ, জাৰ্মান দাৰ্শনিক, সমাজ বিজ্ঞানী, সাংবাদিক আৰু ব্যৱসায়ী।
১৮৬৭ - চন্দ্ৰকুমাৰ আগৰৱালা, অসমীয়া সাহিত্য জগতত “প্ৰতিমাৰ খনিকৰ” নামে খ্যাত ৰোমাণ্টিকতাবাদৰ সূচনা কৰা সাহিত্যিক।
১৯১৪ - উমাকান্ত শৰ্মা, অসমীয়া ঔপন্যাসিক, গল্পকাৰ, কবি, নাট্যকাৰ আৰু অনুবাদক।
১৯৫১ - বিভূতি নাৰায়ণ ৰায়, ভাৰতীয় সাহিত্যিক, সামাজিক চিন্তক, অনুবাদক আৰু শিক্ষাবিদ।
১৯৮৬ - প্ৰতীক বব্বৰ, ভাৰতীয় অভিনেতা আৰু সমৰ শিল্পী।

মৃত্যু

১৯৬০ - ৰিছাৰ্ড ৰাইট, আমেৰিকান ঔপন্যাসিক, গল্পকাৰ আৰু কবি।
১৯৬২ - কে. চি. দে, ভাৰতীয় গীতিকাৰ, গায়ক তথা অভিনেতা।

দিৱস

স্বাধীনতা দিৱস (পানামা)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
অবিনাশ ছাব্‌লে

অবিনাশ মুকুন্দ ছাব্‌লে (; জন্ম: ১৩ ছেপ্টেম্বৰ ১৯৯৪) এগৰাকী ভাৰতীয় ট্ৰেক এণ্ড ফিল্ড এথলীট। ক্ৰীড়াৰ এই বিভাগত তেওঁ ৩০০০ মিটাৰ ষ্টীপলচেজত অংশগ্ৰহণ কৰে। ২০২২ চনৰ কমনৱেলথ গেমছত ৰূপৰ পদক লাভ কৰা অবিনাশে ৮:১১.২০ ছেকেণ্ডৰ ৰাষ্ট্ৰীয় অভিলেখ গঢ়িছিল। ৰাষ্ট্ৰীয় অভিলেখ গঢ়াৰ ক্ষেত্ৰত এই ক্ৰমৰ সংখ্যা আছিল নৱম। প্ৰথমাৱস্থাত অৰ্থাৎ ২০১৫ চনত সহকৰ্মীসকলৰ আগ্ৰহত তেওঁ আন্তঃসেনা ক্ৰছ ক্ৰাণ্টি দৌৰত অংশগ্ৰহণ কৰিছিল, পিছত প্ৰশিক্ষক অমৃশ কুমাৰৰ অধীনত তেওঁ ষ্টীপলচেজলৰ প্ৰশিক্ষণ গ্ৰহণ কৰে। অতিৰিক্ত ওজন থকা ছাবলেয়ে তিনি মাহত ২০ কিলোগ্ৰাম (৪৪ পাউণ্ড) ওজন কমাবলৈ সক্ষম হয়, তাৰ পাছত ৰাষ্ট্ৰীয় শিবিৰত যোগদান কৰে য’ত তেওঁক নিকোলাই স্নেছাৰেভে প্ৰশিক্ষণ দিছিল। ২০১৮ চনত তেওঁ পুনৰাই আগৰ প্ৰশিক্ষকজনৰ ওচৰলৈ উভতি যায়। দীনা ৰাম (১৯৯১)ৰ পিছৰে পৰা তেওঁ ভাৰতৰ পৰা বিশ্ব চেম্পিয়নশ্বিপৰ বাবে যোগ্যতা অৰ্জন কৰা প্ৰথমজন পুৰুষ ষ্টীপলচেজাৰ হিচাপে পৰিগণিত হয়।

২০১৯ চনত ডোহাত অনুষ্ঠিত এছিয়ান এথলেটিকছ চেম্পিয়নশ্বিপত ছাব্‌লেয়ে ৮:৩০.১৯ সময়েৰে ৰূপৰ পদক লাভ কৰিবলৈ সক্ষম হয়। ২০১৯ চনৰ ১ অক্টোবৰত তেওঁ পুনৰ বিশ্ব চেম্পিয়নশ্বিপত নিজৰ ৰাষ্ট্ৰীয় অভিলেখ ভংগ কৰি হিটছত ৮:২৫.২৩ চেকেণ্ড সময় লয়। অৱশ্যে আকস্মিকভাৱে তেওঁ সপ্তম স্থান দখল কৰি ফাইনেলৰ বাবে প্ৰতিদ্বন্দ্বিতা কৰাৰ বাবে অযোগ্য বিবেচিত হয়। কিন্তু ভাৰতীয় এথলেটিকছ ফেডাৰেচনৰ সফল আবেদনৰ পিছত ছাব্‌লেক ফাইনেলত অন্তৰ্ভুক্ত কৰা হয় আৰু বিশ্ব চেম্পিয়নশ্বিপত ৩০০০ মিটাৰ ষ্টীপলচেজৰ ফাইনেলত যোগ্যতা অৰ্জন কৰা প্ৰথমজন ভাৰতীয় হিচাপে পৰিগণিত হয়। তেওঁ ফাইনেলত ৰাষ্ট্ৰীয় অভিলেখ আৰু অধিক উন্নত কৰি ৮:২১.৩৭ চেকেণ্ডলৈ ১৬জন দৌৰবিদৰ ভিতৰত ১৩ নম্বৰ স্থান দখল কৰে, আৰু ২০২০ চনৰ গ্ৰীষ্মকালীন অলিম্পিকৰ বাবে যোগ্যতা অৰ্জন কৰে।

২০২০ চনৰ দিল্লী হাফ মাৰাথনত ছাব্‌লেয়ে ৬১ মিনিটতকৈও কম সময়ত দৌৰ সম্পূৰ্ণ কৰি এক নতুন ৰাষ্ট্ৰীয় অভিলেখ গঢ়িছিল।

২০২০ চনৰ গ্ৰীষ্মকালীন অলিম্পিকত ছাব্‌লেয়ে হিটছত সপ্তম স্থান দখল কৰি ৮:১৮.১২ ছেকেণ্ডত নতুন ৰাষ্ট্ৰীয় অভিলেখ গঢ়িছিল। ২০২২ চনত ছেবলে আৰু ২টা ৰাষ্ট্ৰীয় অভিলেখ গঢ়িছিল, প্ৰথমে ইণ্ডিয়ান গ্ৰেণ্ড প্ৰিস্কত (৮:১৬.২১), আৰু তাৰ পিছত ৰাবাটত অনুষ্ঠিত হোৱা মিটিং ইণ্টাৰনেশ্যনেল মহম্মদ-VIত (৮:১২.৪৮), ৫ম স্থান লাভ কৰে।

২০২২ চনৰ কমনৱেলথ গেমছত ছেবলেয়ে ৮:১১.২০ ছেকেণ্ডৰ নতুন ৰাষ্ট্ৰীয় অভিলেখৰে ৰূপৰ পদক লাভ কৰে। ইয়াৰোপৰি ১৯৯৪ চনৰ পিছত কমনৱেলথ গেমছত কেনিয়াৰ বাহিৰৰ কোনো খেলুৱৈয়ে পুৰুষৰ ৩০০০ মিটাৰ ষ্টীপলচেজত পদক লাভ কৰা এয়াই আছিল প্ৰথম।

২০২৩ চনৰ বিশ্ব এথলেটিকছ ক্ৰছ ক্ৰাণ্টি চেম্পিয়নশ্বিপত অবিনাশ ছাব্‌লেয়ে ৩৫ নম্বৰ স্থান দখল কৰিছিল। ১০০ জনতকৈ অধিক খেলুৱৈৰ খেলপথাৰত তেওঁ ১০ কিলোমিটাৰ দূৰত্বত ৩১:৪৩ সময় দখল কৰে। ২০২২ চনৰ এছিয়ান গেমছত ৩০০০ মিটাৰ ষ্টীপলচেজত তেওঁ ভাৰতৰ হৈ প্ৰথমটো সোণৰ পদক অৰ্জন কৰে।

তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:ভাৰতীয় এথলীট
বিহাৰ ৰাজ্যিক মহিলা আয়োগ

বিহাৰ ৰাজ্যিক মহিলা আয়োগ হৈছে বিহাৰ ৰাজ্যৰ মহিলাৰ বিৰুদ্ধে অপৰাধৰ সৈতে জড়িত বিষয়সমূহৰ মোকাবিলা কৰিবলৈ ১৯৯৩ চনত গঠন কৰা এটা বিধিগত সংস্থা। ৰাজ্যৰ মহিলা কল্যাণৰ বাবে বিহাৰ চৰকাৰ অৰ্ধ ন্যায়িক সংস্থা হিচাপে এই আয়োগ গঠন কৰিছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাৰ তদন্ত আৰু ৰাজ্যৰ মহিলা সম্পৰ্কীয় বিষয়সমূহ অধ্যয়নৰ বাবে বিহাৰ ৰাজ্যিক মহিলা আয়োগ গঠন কৰা হৈছিল। আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল আৰু সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰা।

তলত উল্লেখ কৰা উদ্দেশ্যেৰে আয়োগ গঠন কৰা হৈছিল।

১. মহিলাৰ সুৰক্ষা আৰু কল্যাণ নিশ্চিত কৰা।

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব।

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

গঠন

এগৰাকী অধ্যক্ষ আৰু ৪ জন সদস্যৰে বিহাৰ ৰাজ্যিক মহিলা আয়োগ গঠন কৰা হয়। ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে।

শ্ৰীমতী অশ্বমেধ দেৱী বিহাৰ ৰাজ্যিক মহিলা আয়োগৰ অধ্যক্ষ। আন সাতজন সদস্যৰ সৈতে তেওঁ ৩ বছৰৰ বাবে কাৰ্যভাৰ গ্ৰহণ কৰিব।

কাৰ্যাৱলী

তলত দিয়া কাম-কাজসমূহ সম্পাদন কৰিবলৈ বিহাৰ ৰাজ্যিক মহিলা আয়োগ গঠন কৰা হৈছিল:

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে পোনপটীয়াকৈ মহিলা আয়োগৰ কাষ চাপিব পাৰে প্ৰতিকাৰৰ বাবে।

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।

৭. মহিলাৰ গণ গোটৰ সৈতে জড়িত যিকোনো বিষয়ৰ বাবে মামলাৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া।

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি নিজ নিজ কৰ্তৃপক্ষৰ জাননীলৈ অনা, প্ৰয়োজন হ’লে।

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে suo-moto বা কোনো অভিযোগৰ সোধা-পোছা কৰা।

সম্পৰ্কিত প্ৰবন্ধ

ৰাষ্ট্ৰীয় মহিলা আয়োগ

তথ্য উৎস

বাহ্যিক সংযোগ

Official Website
Official Website

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
সিন্ধু জল চুক্তি

সিন্ধু জল সন্ধি বা সিন্ধু জল চুক্তি (IWT) হৈছে ভাৰত আৰু পাকিস্তানৰ মাজত হোৱা এক জল বিতৰণ চুক্তি, যিখন বিশ্ব বেংকে ব্যৱস্থা আৰু আলোচনা কৰি সিন্ধু নদী আৰু ইয়াৰ উপনৈসমূহত উপলভ্য পানী ব্যৱহাৰ কৰে। ১৯৬০ চনৰ ১৯ ​​ছেপ্টেম্বৰত কৰাচীত তেতিয়াৰ ভাৰতৰ প্ৰধানমন্ত্ৰী জৱাহৰলাল নেহৰু আৰু তেতিয়াৰ পাকিস্তানৰ ৰাষ্ট্ৰপতি আৰু ফিল্ড মাৰ্শ্বাল আয়ুব খানে ইয়াক স্বাক্ষৰ কৰে।.

এই সন্ধিত ভাৰতত অৱস্থিত তিনিখন "পূব নদী" (বিয়াছ, ৰবি আৰু ছাটলেজ)ৰ পানীৰ ওপৰত থকা নিয়ন্ত্ৰণ ভাৰতক দিয়া হৈছে যাৰ ভাৰতলৈ গড় বাৰ্ষিক প্ৰবাহ ৪১ বিলিয়ন মিটাৰ কুইণ্টল, আনহাতে ভাৰতত অৱস্থিত তিনিখন "পশ্চিম নদী" (সিন্ধু, চেনাব আৰু ঝেলুম)ৰ পানীৰ ওপৰত থকা নিয়ন্ত্ৰণ পাকিস্তানক দিয়া হৈছে যাৰ পাকিস্তানলৈ গড় বাৰ্ষিক প্ৰবাহ ৯৯ বিলিয়ন মিটাৰ কুইণ্টল। ভাৰতত অৱস্থিত সিন্ধু নদী ব্যৱস্থাই কঢ়িয়াই নিয়া মুঠ পানীৰ প্ৰায় ৩০% ভাৰতে পাইছিল আৰু বাকী ৭০% পাকিস্তানে পাইছিল। এই সন্ধিৰ জৰিয়তে ভাৰতে পশ্চিম নদীৰ পানী সীমিত জলসিঞ্চনৰ ব্যৱহাৰ আৰু সীমাহীন অব্যৱহাৰ যেনে-বিদ্যুৎ উৎপাদন, নৌ পৰিবহণ, সম্পত্তিৰ ভাসমান, মীন পালন আদিৰ বাবে অনুমতি দিয়ে। ইয়াত পশ্চিম নদীৰ ওপৰত নিৰ্মাণ প্ৰকল্পৰ ক্ষেত্ৰত ভাৰতৰ বাবে বিশদ নিয়ম নিৰ্ধাৰণ কৰা হৈছে। সন্ধিৰ প্ৰস্তাৱনাত সদিচ্ছা, বন্ধুত্ব আৰু সহযোগিতাৰ মনোভাৱেৰে নদীৰ সিন্ধু ব্যৱস্থাৰ পৰা পানীৰ অনুকূল ব্যৱহাৰৰ বাবে প্ৰতিখন দেশৰ অধিকাৰ আৰু বাধ্যবাধকতাক স্বীকৃতি দিয়া হৈছে। যদিও এই সন্ধিখন দুয়োখন দেশৰ নিৰাপত্তা দিশৰ সৈতে কোনো কাৰণতে জড়িত নহয়, পাকিস্তান পূব আৰু পশ্চিম উভয় নদীৰ তলৰ ফালে থকা ৰাষ্ট্ৰ হোৱাৰ বাবে ভাৰতে বিশেষকৈ যুদ্ধৰ দৰে পৰিস্থিতিৰ সময়ত পাকিস্তানত বানপানী বা খৰাং পৰিস্থিতিৰ সৃষ্টি কৰিব পাৰে বুলি আশংকা কৰে।

১৯৪৭–১৯৪৮ চনৰ ভাৰত-পাকিস্তানী যুদ্ধৰ সময়ত ১৯৪৮ চনত নদী ব্যৱস্থাৰ ওপৰত জল অধিকাৰৰ কেন্দ্ৰবিন্দু আছিল ভাৰত-পাকিস্তানী জলবিবাদ। ১৯৬০ চনত এই সন্ধি অনুমোদনৰ পিছৰে পৰা ভাৰত আৰু পাকিস্তানে কেইবাটাও সামৰিক সংঘাতত লিপ্ত হোৱাৰ পিছতো কোনো ধৰণৰ জলযুদ্ধত লিপ্ত হোৱা নাই। সন্ধিৰ কাঠামোৰ ভিতৰত প্ৰদান কৰা আইনী পদ্ধতিৰ জৰিয়তে বেছিভাগ মতানৈক্য আৰু বিবাদ নিষ্পত্তি কৰা হৈছে।

জলবায়ু পৰিৱৰ্তনৰ সৈতে মোকাবিলা কৰিবলৈ বিশ্লেষকসকলে কিছুমান কাৰিকৰী নিৰ্দিষ্টতা পুনৰ-নিৰ্ধাৰণ কৰাৰ প্ৰয়োজনীয়তা আৰু চুক্তিখনৰ পৰিসৰ বৃদ্ধি কৰাৰ প্ৰয়োজনীয়তা স্বীকাৰ কৰিলেও আজিৰ দিনত বিশ্বৰ অন্যতম সফল জল ভাগ-বতৰা প্ৰচেষ্টা বুলি গণ্য কৰা হয়।

তথ্যসূত্ৰ

শ্ৰেণী:ভাৰত
শ্ৰেণী:ভাৰত-পাক সম্পৰ্ক
ভৱাই

ভৱাই হ’ল পশ্চিম ভাৰতৰ গুজৰাটৰ এবিধ জনপ্ৰিয় লোকনাট্য। ইয়াক বেশ বা স্বং নামেৰেও জনা যায়।

ইতিহাস

৪ৰ্থ শতাব্দীত ভৱাইৰ উদ্ভৱ হৈছিল বুলি ধাৰণা কৰা হয়। ঐতিহ্যগতভাৱে অসৈত ঠাকুৰক ভৱাইৰ উদ্ভাৱক ৰূপে কৃতিত্ব দিয়া হয়।

লোককথা

চতুৰ্দশ শতাব্দীত উঞ্জৰ প্ৰমুখ হেমা পেটেলৰ কন্যা গঙ্গাক এজন মুছলমান চুবেদাৰে অপহৰণ কৰিছিল। তেওঁলোকৰ পৰিয়ালৰ পুৰোহিত অসৈত ঠাকুৰে হেমা পেটেলৰ কন্যাক উদ্ধাৰ কৰিবলৈ চুবেদাৰৰ ওচৰলৈ যায় আৰু গঙ্গাক তেওঁৰে জীয়েক বুলি পৰিচয় দিয়ে। এই কথাৰ সত্যতা প্ৰমাণ কৰিবলৈ অসৈত ঠাকুৰক গঙ্গাৰ সৈতে একেলগে খাবলৈ দিয়ে। ব্ৰাহ্মণসকলে সাধাৰণতে তেওঁলোকতকৈ নিম্নবৰ্ণৰ লোকৰ সৈতে একেলগে ভোজন নকৰে। কিন্তু যদিও গঙ্গা পেটেল সম্প্ৰদায়ৰ ছোৱালী, তেওঁক বচোৱাৰ স্বাৰ্থত অসৈত ঠাকুৰে একেলগে ভোজন কৰে। উভতি অহাৰ পিছত ঠাকুৰক অন্যান্য ব্ৰাহ্মণসকলে সমাজচ্যুত কৰে। তেতিয়াই তেওঁ জীৱন-ধাৰণৰ উদ্দেশ্যে নাটক পৰিবেশন কৰা আৰম্ভ কৰিলে, যি এক নিৰ্দিষ্ট শৈলীত বিকশিক হৈছিল। কৃতজ্ঞতাৰ চিন স্বৰূপে হেমা পেটেলেও তেওঁ এটুকুৰা মাটি আৰু আৰ্থিক সাহায্য আগবঢ়ায় আৰু এনেকৈয়ে গ্ৰামাঞ্চলত ভৱাইৰ শিল্পীসকলৰ অভিনয়ৰ পৃষ্ঠপোষকতাৰ সূচনা হোৱা বুলি গণ্য কৰা হয়।

অসৈত ঠাকুৰে প্ৰায় ৩৬০খন নাটক বা বেশ লিখিছিল বুলি ধাৰণা কৰা হয়। কিন্তু এতিয়ালৈকে মাত্ৰ ৬০খনহে তেওঁৰ নামত পোৱা গৈছে। তেওঁৰ এখন নাটক সেয়া ১৩৬০ খ্ৰীষ্টাব্দ ৰচনা কৰা বুলি উল্লেখ কৰিছে।

বিষয়-বস্তু

ভৱাইত নাপিত, চুৰি-কটাৰী ধৰাওঁতা, ডকাইত, খাৰু বিক্ৰেতা, চোৰ, দৰ্জি, ফকিৰ আৰু সাধুসহ সমাজৰ সকলো শ্ৰেণীৰ মানুহকে চিত্ৰিত কৰা হৈছে। এখন বেশ আছে, য’ত এগৰাকী বনিয়া নাৰী আৰু এজন মুছলমান থানেদাৰৰ মাজত ব্যৰ্থ প্ৰেমৰ কাহিনী চিত্ৰিত কৰা হৈছে। জাচমা ওড়ান নামৰ বেশ বা নাটকখনৰ শেষত এজন মুছলমান ফকিৰ উপস্থিত হয়, যাক ৰাইজে জাচমাক পুনৰ্জীৱিত কৰিবলৈ অনুৰোধ জনায়।

যি কোনো ভৱাইতে কৌতুকৰসে এক গুৰুত্বপূৰ্ণ ভূমিকা পালন কৰে, আনকি পৌৰাণিক চৰিত্ৰবোৰৰ ক্ষেত্ৰতো ই প্ৰযোজ্য। এই বৈশিষ্ট্যবোৰৰ বাবেই ভৱাইক ভাৰতৰ পৰম্পৰাগত শিল্পকলাবোৰৰ ভিতৰত অনন্য কৰি তুলিছে।

ভৱাই দলৰ প্ৰধানজনক নায়ক বোলা হয়। তেওঁ প্ৰথমে অভিনয় ক্ষেত্ৰখন চিহ্নিত কৰে আৰু জোঁৰ বা মাটিক চাকিত কুমকুম লগায়, যিটো দেৱী অম্বাৰ প্ৰতীক। তাৰপিছত দেৱীৰ প্ৰশংসাত প্ৰাৰ্থনা সঙ্গীত গায়। কাহী এখনেৰে মুখ ঢাকি এজন অভিনেতাই প্ৰবেশ কৰে; তেওঁ গণেশৰ প্ৰতীক। পৰৱৰ্তী সময়ত ক্ৰমে কালী আৰু ব্ৰাহ্মণে প্ৰবেশ কৰে। নাটক অন্ত নোহোৱালৈকে নায়ক মঞ্চত উপৱিস্ত থাকে। তেওঁ ভাষ্য আৰু হস্ত-সঞ্চালনেৰে নাটকখন পৰিচালনা কৰে। ইয়াক প্ৰচুৰ গীত আছে। মহিলা চৰিত্ৰবোৰো পুৰুষে ৰূপায়ণ কৰে।

ভৱাইৰ ভাষা হিন্দী, উৰ্দু আৰু মাৰোৱাৰীৰ সংমিশ্ৰণ। ঊনবিংশ শতাব্দীত প্ৰথম বেশ প্ৰকাশিত হয়। অনুশীলন আৰু মৌখিক পৰম্পৰাৰে পূৰ্বপুৰুষৰ ভৱাই চলি আহিছে। ভৱাই ৰাজস্থানত ভৱাই নৃত্য হিচাপে প্ৰচলিত হৈ আহিছে।

গেলাৰী

তথ্য উৎস

বাহ্যিক সংযোগ

ভৱাই বিষয়ক তথ্যচিত্ৰ

শ্ৰেণী:ভাৰতৰ নাট্যকলা
শ্ৰেণী:ভাৰতৰ সংস্কৃতি
শ্ৰেণী:গুজৰাট
এন্নে গ্ৰীনাফ

এন্নে গ্ৰীনাফ (জন্ম ১৯৫৪ চনৰ আগষ্ট মাহত নিউকেষ্টল আপন টাইনত) তেওঁ এজন ব্ৰিটিছ নৱজাতক বিশেষজ্ঞ আৰু অকাল জন্মৰ পাছত দীৰ্ঘদিনীয়া হাওঁফাওঁৰ ৰোগৰ উৎপত্তি, চিহ্নিতকাৰী আৰু ব্যৱস্থাপনাৰ সৈতে জড়িত কামৰ জৰিয়তে ক্লিনিকেল আৰু একাডেমিক নৱজাতক বিজ্ঞানৰ গৱেষণাৰ বাবে আটাইতকৈ উল্লেখযোগ্য। গ্ৰীনাফ লণ্ডনৰ কিংছ কলেজৰ নৱজাতক আৰু ক্লিনিকেল ৰেস্পিৰেটৰী ফিজিঅ’লজিৰ অধ্যাপক। ২০১৭ চনত তেওঁ ৰয়েল কলেজ অৱ পেডিয়াট্ৰিক্স এড চাইল্ড হেল্থৰ (আৰচিপিচিএইচ)ৰ সৰ্বোচ্চ সন্মান জেমছ স্পেন্স মেডেল লাভ কৰে।

জীৱন

১৯৫৪ চনত নিউকেষ্টল আপন টাইনত জন্মগ্ৰহণ কৰা গ্ৰীনাফে কেম্ব্ৰিজ বিশ্ববিদ্যালয় আৰু লণ্ডন বিশ্ববিদ্যালয় কলেজত শিক্ষা গ্ৰহণ কৰে। তেওঁ অকালতে জন্ম পোৱা শিশুৰ পাছত হোৱা দীৰ্ঘদিনীয়া হাওঁফাওঁৰ ৰোগৰ উৎপত্তি, চিহ্নিতকাৰী আৰু ব্যৱস্থাপনাৰ সৈতে জড়িত কামৰ জৰিয়তে ক্লিনিকেল আৰু একাডেমিক নৱজাতক বিজ্ঞানৰ গৱেষণাৰ বাবে আটাইতকৈ উল্লেখযোগ্য গৱেষক। গ্ৰীনাফ লণ্ডনৰ কিংছ কলেজৰ নৱজাতক আৰু ক্লিনিকেল ৰেস্পিৰেটৰী ফিজিঅ'লজিৰ তেওঁ অধ্যাপক। আৰু ২০১৯ চনলৈকে আৰ চি পি চি এইচৰ বিজ্ঞান আৰু গৱেষণাৰ উপ-সভানেত্ৰী আছিল।
২০১৭ চনৰ জৰ্জ এন পাপানিকোলাউ মানৱীয় বঁটা লাভ কৰে।

তথ্যসূত্ৰ

শ্ৰেণী:চিকিৎসাবিদ